Gedeelte van N1 by Kaapstad Sondag gesluitKaapstad. (Foto: Verskaf) ŉ Gedeelte van die N1 by Kaapstad sal Sondag vir minstens drie uur gesluit wees om ŉ oorhoofse padteken te vervang. Luidens ŉ verklaring deur die Kaapstad-metro sal die Foreshore-afrit van die N1 af – kort voor die middestad – tussen 08:00 en 11:00 gesluit wees. Motoriste word versoek om gedurende dié tyd die N1-afrit by Buitengracht te gebruik. Die nuwe teken dui roetes na die Kaapstadse Internasionale Konferensiesentrum (Kiks) en Chris Barnardstraat aan. Volgens die metro is die sluiting van die pad nodig om motoriste se veiligheid te verseker. Die tye kan egter weens onvoorsiene weersomstandighede verander.